Rikunarita-ORG/Wikinium huggingface dataset:
# Sablobenko

Sablobenkoj en la Nord-frisa Vadomaro (Germanio)
**Sablejo**, **sablaĵo** aŭ laŭ modelo de pluraj ĝermanaj lingvoj **"sablobenko"** estas amasiĝo de sablo aŭ ŝtonetoj sur la grundo de maroj aŭ riveroj, kiu almenaŭ dum parto de la tempo troviĝas super la akvosurfaco. Maraj sablobenkoj kutime videblas dum la fazo de malalta tajdo kaj troviĝas sub la akvosurfaco dum alta tajdo. Sablejoj altiĝas pro la akvofluo dum la alfluo (fluso) kaj defluo (malfluso) de la mara tajdo, aŭ pro la kurento de rivero.

Specialaj kazoj estas

* la "alta sablobenko", sablejo kiu tiom altiĝis ke ĝi ne plu subakviĝas dum "normala" alta tajdo, sed nur dum ŝtormoj, kiuj kreas aparte altajn ondojn (en la germana lingvo tia alta sablejo nomiĝas *Hochsand* [prononco *"**Hoĥ**zant"*]), kaj
* enakva sablodigo, do aparte longa sablejo, kiu en la akvo situas paralele al la marbordo: tia enakva sablodigo ekzemple ekzistas ĉe la plaĝo de la germania banloko Sankt Peter-Ording en la Norda Maro, kaj la sablostrio *Lido* antaŭ la urbo Venecio de Italio en la Adriatika Maro same evoluis el tia enakva sablodigo.

Se sablobenkoj plu kreskas, ekestas el ili insuletoj (kiuj do eĉ dum fortaj ŝtormoj ne subakviĝas). Ekzemplo estas grandega sablobenko inter la du orientfrisaj insuloj Borkum kaj Juist de Germanio en la orientfrisa vadomaro de la Norda Maro: tiu insuleto survojas iĝi plia insulo de la insularo.

Teorie sablobenkoj ankaŭ povas per unu aŭ pluraj istmoj esti konektitaj al pli alta tereno de insulo aŭ de la kontinento: tiam, se ili kreskas, ne plu subakviĝas kaj ekportas plantojn, el ili kompreneble ne iĝas insuloj, sed duoninsuletoj. Ekzemplo de tia mallarĝa sabla duoninsuleto estas la Kurona duoninsuleto de Litovio kaj la Kaliningrada regiono de Rusio (la historia regiono Orienta Prusio) en la Balta Maro.
# Jenő Gerő

| **Jenő Gerő** |
| --- |
|  |
|  |
| Persona informo
 |
| **Naskonomo** | Grünwald Jakab |
| **Naskiĝo** | 2-an de februaro 1883 (1883-02-02) en Budapeŝto
 |
| **Morto** | 12-an de februaro 1955 (1955-02-12) (72-jaraĝa) en Holivudo
 |
| **Mortis pro** | naturaj kialoj  vd |
| **Mortis per** | korinfarkto  vd |
| **Tombo** | Forest Lawn Memorial Park   vd |
| **Lingvoj** | hungara • germana • angla vd |
| **Ŝtataneco** | Hungario   vd |
| Profesio
 |
| **Okupo** | aktoro  teatra aktoro  scenaristo  filmaktoro   vd |
| **Aktiva dum** | 1926– vd |
|  |
| vd | **Fonto: Vikidatumoj** |
|  |

**Jenő GERŐ,** laŭ hungarlingve kutima nomordo **Gerő Jenő** estis hungara-hungara-usona aktoro, komikisto. Lia origina nomo estis **Gärtner Sándor**, aktore li uzis la nomon **Szőke Szakáll** [sOke sakAl] (=blonda barbo), en Usono **S.Z. Sakall** aŭ *S.Z. "Cuddles" Sakall*.

Jenő Gerő en 1916
Jenő Gerő aŭ Szőke Szakáll
Sándor Gärtner [1] naskiĝis la 2-an de februaro 1884 en Budapeŝto. Li mortis la 12-an de februaro 1955 en Losanĝeleso.

## Biografio

Jenő Gerő devenis el juda familio. Li komence estis oficisto, ekde 1908 li estis komikisto en diversaj teatretoj. Post jaroj li gvidis komikan teatron. Li partoprenis en filmoj jam dum la 1-a mondmilito. En la 1920-aj jaroj li aktoradis ne nur en Hungario, sed ankaŭ en Germanio kaj Aŭstrio. En 1938 li migris al Britio pro la naziismo, ekde 1940 li vivis en Holivudo.

## Libroj

* *The Story of Cuddles*
* *My Life under the Emperor Francis Joseph, Adolf Hitler and The Warner Bross*

## Filmoj (elekto)

* *Suszterherceg* (1915) hungare
* "Wenn das Herz der der Jugend spricht" (1926) germane
* "Kaiserwalzer" (1932) germane
* "Alexandra Grossfürstin" (1933) aŭstria
* *Falusi lakodalom* (1933) hungare
* "The Lilac Domino" (1937) brita
* Casablanca (filmo) (1943) - la kelnero; usona
* "The Student Prince" (1954) usona

## Fontoj

* hungarlingva biografio Arkivigite je 2008-12-11 per la retarkivo Wayback Machine
* [2] angle
* [3] angle
# Kastelo de Versailles

| Versailles
 |
| --- |
|  |
| Parko en Versailles
 |
| kastelo • palaco • reĝa palaco • arta muzeo
 |
| Geografiaj informoj |
| Lando
 |  Francio
 |
| Geografia situo
 | 48° 48′ 16″ N, 2° 7′ 15″ O (mapo)48.8044444444442.1208333333333 |
|

|  |
| --- |
| Versailles (Yvelines)DEC |
| Situo de Versailles |

|  |
| --- |
| Versailles (Versailles)DEC |
| Situo de Versailles |

 |
|  |
| Konstruita
 | 1624
 |
| Konstrustilo
 | Baroko
 |
| Retadreso
 |
 |
|  |
| Monda heredaĵo
 |
|

---

 |
| **Lando** |  Francio
 |
| **Tipo** | kultura heredaĵo
 |
| **Kriterioj** | i, ii, vi
 |
| **Fonto** | 83
 |
| **Registra historio** |
| **Registrado** | 1979  (3-a sesio) |
| \* Traduko de la nomo en la listo de la monda heredaĵo.
 |
|  |

La **Kastelo de Versailles** (france *Château de Versailles*) estas grandega kastelo en antaŭurbo de Parizo, Versailles. Ĝin ekprojektis la reĝo Ludoviko la 13-a, kiu havis tie ĉasloĝejon, ĉirkaŭ 1627, konfidante siajn planojn al la arkitekto Jacques Lemercier, sed la efektiva kreado de la kastelo okazis sub Ludoviko la 14-a, post kiam ĉi tiu plenaĝiĝis en 1660. Li serĉis lokon proksiman al Parizo sed sufiĉe distance de ĝi por ke li povu regi la landon sen konstanta minaco de urbaj malordoj (kiujn li suferis infanaĝe dum la *Frondo*). Komence respondecis pri la konstruado la arkitekto Louis Le Vau ekde 1661, kaj ekde 1678 Jules Hardouin-Mansart. Ludoviko ekloĝis la kastelon en 1682, kaj la konstruadon oni pli-malpli finis ĝis 1688.

Estas tre diversaj mirindaĵoj en la Palaco, nome la enireja esplanado, la ĝardenoj, la Koridoro de Speguloj ktp., kaj apude inter aliaj la Granda Trianon.

## Vidu ankaŭ

* Napoléon Bonaparte
* Napoleono la 3-a
* Legomĝardeno de la Reĝo
* Versailles-Château-Rive-Gauche (stacidomo)

busto pri Ludoviko la 14-a, en la Ĉambro Reĝa
Fontano de Latona
# The Golden Gloves Story

| *The Golden Gloves Story* |
| --- |
| **filmo** |
| Produktadlando
 |  Usono
 |
| Originala lingvo
 | angla
 |
| Kina aperdato
 | 1950
 |
| Daŭro
 | 76 minutoj
 |
| Ĝenro
 | drama filmo
 |
| Reĝisoro(j)
 | Felix E. Feist
 |
| Muziko de
 | Arthur Lange
 |
| Ĉefrolantoj
 | James Dunn, Dewey Martin, Gregg Sherwood
 |
| IMDb
 |
|  |

The Golden Gloves Story ("La rakonto de la oraj gantoj") estas usona drama filmo aperinta en 1950. Ĝi estis reĝisorita de Felix E. Feist. *The Golden Gloves Story* estis originale filmita en la angla lingvo. Ĝi priskribas la vivon de boksisto Nick Martel kaj ties partoprenon en la *Golden Gloves Tournament*.

En la filmo interalie aperas la aktoroj James Dunn, Dewey Martin, Gregg Sherwood.

La filmo entute daŭras 76 minutojn.

## Eksteraj ligiloj

* *The Golden Gloves Story* ĉe IMDb
# 20,000 Leagues Under the Sea (1954)

| *20,000 Leagues Under the Sea* |
| --- |
| **Oskar-premiito**  |
| **filmo** |
| Originala titolo
 | *20,000 Leagues Under the Sea* |
| Originala lingvo
 | angla lingvo
 |
| Kina aperdato
 | 23 dec. 1954, 16 sep. 1955
 |
| Ĝenro
 | sciencfikcia filmo, submarine film, drama filmo
 |
| Kameraado
 | Franz Planer, Ralph Hammeras, Til Gabani
 |
| Reĝisoro(j)
 | Richard Fleischer
 |
| Produktisto(j)
 | Walt Disney
 |
| Scenaro
 | Earl Felton
 |
| Filmita en
 | Bahamoj • Fox Studio Lot • Jamajko • Walt Disney Studios
 |
| Loko de rakonto
 | San-Francisko • Nautilus • Pacifiko
 |
| Muziko de
 | Paul Smith • Al Hoffman
 |
| Rolantoj
 | Ted de Corsia • Robert J. Wilke • J. M. Kerrigan • Carleton Young • Percy Helton • Ted Cooper • Eddie Marr • Fred Graham • Harry Harvey • Herb Vigran • Jack Pennick • Charles Grodin • James Mason • Kirk Douglas • Peter Lorre • Paul Lukas • Dayton Lummis
 |
| Produktinta firmao
 | Walt Disney Pictures
 |
| Honorigoj
 | Akademia Premio por la Plej Bona Arta Direktado, Kolora • Akademia Premio por la Plej Bonaj Specialaj Efektoj • National Board of Review: Top Ten Films
 |
| IMDb
 |
|  |

20,000 Leagues Under the Sea ("Dudek mil leŭgoj sub la maroj") estas usona aventura filmo de realviva agado de 1954 produktita de Walt Disney, adaptita el la fama samnoma romano de Jules Verne de 1870. Reĝisorita de Richard Fleischer, en ĝi stelulas Kirk Douglas, James Mason, Paul Lukas, kaj Peter Lorre. Ĝi estis ankaŭ la unua longa filmo de Disney kiu estis distribuita de Buena Vista Distribution. Ĝi estis ankaŭ konsiderata frua pioniro de la ĝenro Vaporpunko.

La filmo estis kritika kaj komerca (ekonomia) sukceso, speciale memorata pro la lukto kontraŭ giganta kalmaro, kaj la konvinka ludado fare de Mason de la rolulo de la karisma kontraŭheroo la kapitano Nemo. La filmo ricevis du Oskar-premiojn nome pro la Plej Bonkvalita Arta Direktado kaj pro la Plej Bonkvalitaj Specialaj Efektoj.

## Geaktoraro kaj gerolularo

* Kirk Douglas kiel Ned Land
* James Mason kiel Kapitano Nemo
* Paul Lukas kiel Profesoro Pierre Aronnax
* Peter Lorre kiel Conseil
* Robert J. Wilke kiel oficiro de *Nautilus*
* Ted de Corsia kiel Kapitano Farragut
* Carleton Young kiel John Howard
* J. M. Kerrigan kiel Billy
* Percy Helton kiel ŝoforo
* Ted Cooper kiel oficiro de *Abraham Lincoln*
* Fred Graham kiel Casey
* Laurie Mitchell kiel Hooker

## Intrigo

En 1868, onidiroj pri marmonstro kiu atakas ŝipojn en la Pacifika Oceano estis distrumpetitaj. Usono invitas la Profesoron Pierre M. Aronnax kaj lian helpanton, Conseil, en Ŝiparmea ekspedicio por esplori la aferon. Marveturas ankaŭ la kuraĝa harpunisto Ned Land. Post monatoj de serĉado, la "monstro" estas vidata tuj antaŭ ol ĝi atakas la militŝipon. Ned, Aronnax kaj Conseil venas al stranga metala ŝipo, kaj konstatas, ke la "monstro" estas hom-farita "submara boato" kiu aspektas senhoma. Baldaŭ la kapitano prezentas sin mem kiel Nemo ("Neniu", en la latina), mastro de la *Nautilus*. Li iom kontraŭvole akceptas la provizoran restadon de la tri survivintoj de la vrako en sia submarŝipo.

## Notoj
# Elmira (Nov-Jorkio)

| Elmira
 |
| --- |
|  |
| urbo en Nov-Jorkio   vd |
| Administrado
 |
|

|   Poŝtkodoj |
| --- |
|  | 14901 • 14902 • 14903 • 14904 • 14905 vd |

 |
| **En TTT** | Oficiala retejo [+] |
| Demografio
 |
| **Loĝantaro** | 26 523  (2020) [+] |
| **Loĝdenso** | 1 351 loĝ./km² |
| Geografio
 |
| **Geografia situo** | 42° 5′ N, 76° 49′ U (mapo)42.085277777778-76.809166666667 [+] |
| **Alto** | 266 m [+] |
| **Areo** | 19,628377 km² ( 196 2.8 377 ha) [+] |
| **Horzono** | orienta horzono de Nordameriko [+] |
|  |
|

|  |
| --- |
| Elmira (New York)DEC |
| Situo de Elmira |

 |
|

|  |
| --- |
| Elmira (Usono)DEC |
| Situo de Elmira |

 |
|  |
|  |
| Alia projekto
 |
|  **Vikimedia Komunejo** Elmira, New York [+] |
|  |

**Elmira** estas urbo en Kantono Chemung, Novjorkio, Usono. Ĝi estas ĉefa urbo de la 'Elmira-Novjorka Metropolita Statistika Areo' kiu enhavas la Kantonon Chemung, Novjorkio. La populacio estis 29,200 laŭ la usona censo de 2010. Ĝi estas la kantona sidejo de la Kantono Chemung.

Laŭ oficiala nomo **City of Elmira** (urbo de Elmiro) estas situanta en la sudcentra parto de la kantono, ĉirkaŭata en tri flankoj de samnoma urbo *Elmirurbo* (town of Elmira). Ĝi estas ĉe *Southern Tier* de Novjorkio mallongdistance norde de la ŝtata limo de Pensilvanio.
# Faldofigura libro

Faldofigura «Cindrulino».
Alia formo de faldfiguro por ilustri movon, piediradon.
**Faldofigura libro** (aŭ pli ĝenerale povus esti nomita elfoliumaĵo, simile al la termino en multaliaj lingvoj de la angle *pop-up*) estas porinfana libro kies paĝoj entenas falditajn figurojn, kiuj ĉe malfermo de paĝoparoj leviĝas kaj formas 3-dimensiajn scenojn. Tio vekas la atenton kaj intereson de infanoj ankoraŭ nealkutimiĝintaj al sekvo de rakontoj nur laŭ la legado de vortoj kaj kiuj rekte vidas movon, rolulojn kaj scenejojn pli vive. Tiele ili povas imagi eĉ la proprajn historiojn. La faldofiguraj libroj konsistigas apartajn arton kaj teknikon ene de la eldonado de porinfanaj libroj.
# Skribrulaĵo

*"Rulaĵo" alidirektas ĉi tien. Por herbingo, vidu la paĝon kanabcigaredo.*
Skribrulaĵo
**Skribrulaĵo** estas antikva skriba komunikilo, en la formo de longa rulaĵo, sur kiun oni skribas tekston.

## Priskribo

La skribrulaĵo konsistis el papirusa, papera aŭ pergamena rulaĵo, sur kiu oni skribis antaŭ la invento de la kodekso aŭ bindita libro. Tia skribrulaĵo konsistis el unu bendo de rande kungluitaj folioj spirale rulita dum neuzo, kaj malrulita por lego.

La skribrulaĵo ordinare konsistas el “paĝoj”, aŭ blokoj de tekstoj; por legado, la skribrulaĵo estas parte tiom malvolvita, kiom necesas por legi unu aŭ du paĝojn. Depende de la lingvo, en ĉiu paĝo, teksto povas esti skribita dedekstre dekstren, demaldekstre dekstren, aŭ tienreen.

## Historio

La skribrulaĵoj estis uzita en la antikvaj civilizoj de Egiptio, Ĉinio kaj en Romia imperio. La Muzo Klio estas ofte reprezentita tenas skribrulaĵon. La plej gravan signifon havis por la bibliscienco la malkovro de skribrulaĵoj de la Morta Maro.

Dum la 4-a ĝis 6-a jarcentoj, la kodekso el pergamenaj folioj pli populariĝis kaj anstataŭas la skribrulaĵon. Post la invento de la kodekso, la skribrulaĵo restis en strikta uzo (kiel donacaj dokumentoj (kiel unupaĝa, rulita folio), diplomoj, tekstoj de la juda Torao ktp.).

Hodiaŭ ili ankoraŭ estas en uzo por religiaj celoj.

* Skribrulaĵo, Ĉinio, 797
* La Josuo-Skribrulaĵo, de la 10a jarcento en la Bizanca Imperio
* Skribrulaĵo kiel invito al vespermanĝo por konferenco de G20, Ĉinio, 2020
* Hebrelingva skribrulaĵo de la Sentencoj de Salomono

## Referencoj

## Eksteraj ligiloj
# ISO

**ISO** havas plurajn signifojn:

* **ISo** estas kutima prononco de literkombino **IS**.
* **iso** estas kodo de lingvo laŭ normo ISO 639-3.
* **Internacia Organizo por Normigado**
# ISSN

| ISSN
 |
| --- |
|  |
|  |
| **publication identifier (en)  komunikaj amaskomunikiloj teĥnika normo**  |
| **URN** |
|

|   Partoj |
| --- |
|  | Linking ISSN (en)   vd |

 |
| Retejo
 | Oficiala retejo
 |
|  |

**ISSN** estas internacia normigita numero de gazeto (angle I**nternational **S**tandard **S**erial **N**umber*). Ĝin difinas la normo ISO 3297. ISSN unusignife identigas periodan publikigaĵon: gazeton aŭ alian similan komunikilon. Por libroj validas ISBN.

## Konsisto

ISSN konsistas el la vorto *ISSN* sekvata de du-parta numero kun disiga streketo. La lasta cifero estas kontrol-kodo kalkulita laŭ la antaŭa serio.

ISSN ricevas arbitran interrespondon kun la titolo kaj komencdato de eldonaĵo, senrilate al la lando, lingvo aŭ alia eco. Se la gazeto ŝanĝas sian titolon, ĝi ricevu novan ISSN-on. Se gazeto aperas en pluraj formoj, ekzemple papere kaj sonregistre, ĝi ricevu tiom da ISSN-oj.

## Administro

Centre kunordigas la disdonon de ISSN la *Internacia Centro de ISSN*.

## Eksteraj ligiloj

*  Arkivigite je 2004-04-02 per la retarkivo Wayback Machine
*
*
*
# Modulo

**Modulo** havas diversajn signifojn:

* **Modulo (algebro)** - en abstrakta algebro, la nocio de modulo super ringo estas komuna ĝeneraligo de du gravegaj nocioj en algebro: vektora spaco kaj abela grupo.
* **Modula aritmetiko** estas sistemo de aritmetiko por entjeroj, kie nombroj "ciklas", post kiam ili atingan certan valoron — la **modulo** n.
* Pri kompleksa nombro a+i.b, la **modulo** estas la kvadrata radiko de a2+b2; la modulo de reelo egalas al ĝia absoluta valoro.
* En solida mekaniko, **modulo de Young** (E) estas mezuro de la malmoleco de izotropa elasta materialo. Ĝi estas ankaŭ sciata kiel la **elasta modulo**, **modulo de elasteco** (kvankam la elasta modulo estas reale nur unu el kelkaj, inter kiuj estas la ampleksa modulo kaj la tonda modulo).
* En solida mekaniko, **tonda modulo** aŭ **modulo de malfleksebleco**, estas la rilatumo de ŝera ŝarĝado al la tonda tensio
* En solida mekaniko, **izotropa prema modulo** de substanco priskribas ĝian reziston al izotropa kunpremo.
* En inĝenierarto, memstara parto, kies aparta funkcio estas precize difinita, por ke oni povu projekti ĝin aparte k poste kunmeti en sistemon
* En la muzikteorio la vorto **modulado (muziko)** signifas la preparitan transiron de *unu* tonalo al *alia*.
* En arkitekturo *modulo* estas mezurunuo. Laŭ Francisko Azorín **modulo** estas *Mezurunuo per kiu oni proporciigas la partojn de konstruaĵo, de figuro. Ĉe la greka arkitekturo la modulo estis la duonsumo de la radioj de la kolonoekstremoj k. dividiĝis je 30 partoj. Ĉe la romanoj la modulo estas la radio de la malsupro de la kolono.* Li indikas etimologion el la latina *modulus*, el *modus* (regulo). Kaj li aldonas la terminojn por la moduloj de la interkolonoj ĉe tipaj kolonaroj: nome piknostila, sistila, eŭstila, diastila, areostila kaj areosistila.

## Notoj
# ISNI

| ISNI
 |
| --- |
|  |
| **norma datumaro**  |
| **Dum** | 15-a de marto 2012 - nekonata/nuntempe
 |
| **TTT** | Oficiala retejo
 |
|  |

**ISNI**, mallongigo de la angla termino **International Standard Name Identifier**, en Esperanto "Internacia Norma Nom-Identigilo", estas identigilo por unike identigi la publikan identecon de kontribuantoj al publikaĵoj kaj amaskomunikiloj kiel ekzemple libroj, televidprogramoj kaj gazetartikoloj. La ISNI-kodokonsistas el 16 ciferoj. Ĝi povas laŭvole esti montrata kiel dividita en kvar blokojn.

La kodo estis evoluigita sub la aŭspicio de la Internacia Organizaĵo por Normigado (ISO) kiel internacia normo 27729; la valida normo estis publikigita la 15-an de marto 2012. La teknika komitato 46 de ISO, subkomisiono 9 estas respondeca pri la disvolviĝo de la normo.

ISNI povas kutimi apartigi nomojn kiuj povus alie esti konfuzataj, kaj ligi la datumojn pri nomoj kiuj estas kolektitaj kaj uzataj en ĉiuj sektoroj de la amaskomunikilaj kaj publikigaj industrioj.
# Wayback Machine

| Wayback Machine
 |
| --- |
|  |
|  |
| **retarkivo**  |
| Komenco
 | 29-a de oktobro 2001 vd |
| Lando*j* | Usono vd |
| **Posedata de** | Internet Archive vd |
| Retejo
 | Oficiala retejo
 |
|  |

ĉefpaĝo
**Wayback Machine** (angle *way back* signifas *antaŭ longa tempo* kaj *machine* estas simple *maŝino*) estas cifereca arkivo de la Tutmonda Interreto, fondita de la Interreta Arkivo, neprofitcela organizaĵo bazita en San-Francisko. Ĝi permesas al la uzanto iri "en la tempo" kaj vidi kiel aspektis retejoj en la pasinteco. Ĝiaj fondintoj, Brewster Kahle kaj Bruce Gilliat, disvolvis la servon *Wayback Machine* kun la intenco provizi "universalan aliron al ĉiuj scioj" konservante arkivajn kopiojn de retpaĝoj (ankaŭ malfunkciaj, malaperintaj) kiel ekzemple la Deklaracio de Manilo (1980) de la Monda Organizaĵo pri Turismo en kiu estas referenco al Esperanto. Ekde ĝia lanĉo en 2001, pli ol 452 miliardoj da paĝoj estis aldonitaj al la arkivejo.

*Wayback Machine* uzas faktotaksadojn ('*factchecks*') de *FactCheck.org, Check Your Fact, Lead Stories, Politifact, Washington Post Fact-Checker, AP News Fact Check, USA Today Fact Check, Graphika, Stanford Internet Observatory* kaj *Our.news*.

## Historio

La fondintoj de Interreta Arkivo Brewster Kahle kaj Bruce Gilliat lanĉis Wayback Machine en 2001 por trakti la problemon de la enhavo de retejo malaperante kiam ajn ĝi ŝanĝiĝos aŭ malŝaltos. La servo ebligas al uzantoj vidi arkivitajn versiojn de retpaĝoj tra la tempo, kiujn la ar archiveivo nomas "tridimensia indekso". Kahle kaj Gilliat kreis la servon kun la espero arkivi la tutan Interreton kaj provizi "universalan aliron al ĉiuj scioj."

## Kritiko

La servo ankaŭ estigis polemikon pri tio, ĉu krei aŭ ne arkivitajn paĝojn sen la permeso de la posedanto konsistigas malobservon de kopirajto en iuj jurisdikcioj.

## Kontraŭstaro al Google Books Search

La Interreta Arkivo estis membro de la *Open Content Alliance* (Alianco por malferma enhavo) dum ties aktiva tempo ekde 2005. Tiu Alianco estis inter la plej akraj kritikantoj de la *Google Books Search Settelment Agreement*. La Interreta Arkivo rekomendas alternativan ciferecan bibliotekan projekton.

## Vidu ankaŭ

* Interreta Arkivo

## Referencoj
# Komuna Norma Datumaro

| Komuna Norma Datumaro
 |
| --- |
|  |
|  |
| **norma datumaro Tezaŭro datumaro**  |
| Komenco
 | 19-a de aprilo 2012 vd |
| Antaŭe
 | Name Authority File • Gemeinsame Körperschaftsdatei • Schlagwortnormdatei • Einheitssachtitel-Datei des Deutschen Musikarchivs vd |
| Lando*j* | Germanio vd |
| **Fondinto*j | Germana Nacia Biblioteko • Ŝtata Biblioteko en Berlino • Bavaria Ŝtatbiblioteko • Aŭstria Nacia Biblioteko vd |
| Retejo
 | Oficiala retejo
 |
|  |

ekrankopio de ekzempla paĝo el la Komuna Norma Datumaro de 2012
La **Komuna Norma Datumaro** aŭ **Universala Norma Datumaro** - germane nomata *Gemeinsame Normdatei* (GND), angle *Integrated Authority File* - estas norma datumaro enkondukita aprile 2012 en Germanlingvio. En la Komuna Norma Datumaro kolektiĝis la eksa germanlingvaj normaj datumaroj pri personaj nomoj *(Personennamendatei, PND)*, pri trovilaj terminoj *(Schlagwortnormdatei, SWD)*, pri ŝtataj kaj neŝtataj institucioj inkluzive de subnaciaj unuoj *(Gemeinsame Körperschaftsdatei, GKD)* kaj la unueca titola datumaro de la Germana Muzika Arkivo *(DMA-EST-Datei* aŭ en longa formo *Deutsches Musikarchiv-Einheitssachtitel-Datei)*. La Komuna Norma Datumaro estas kune administrata fare de la Germana Nacia Biblioteko kun ĉiuj bibliotekaroj en Germanio, la Aŭstria Ligo de Bibliotekoj *(Österreichischer Bibliothekenverbund, obv)* kaj la Svisa Nacia Biblioteko (nacilingve nomata *Schweizerische Nationalbibliothek, NB, Bibliothèque nationale suisse, BN, Biblioteca nazionale svizzera, BN*, respektive *Biblioteca naziunala svizra, BN)*.

La 19-an de aprilo 2012 ĝi anstataŭigis la ĝis tiamajn unuopajn germanlingvajn normajn datumarojn.

En la projekto "Virtuala Internacia Norma Datumaro", angle *Virtual International Authority File* (VIAF) la germanlingva kaj aliaj normaj datumaroj interligiĝas al virtuala internacia norma datumaro.

## Eksteraj ligiloj

* Katalogo Online GND (OGND)
* Katalogo DNB-Portal
# Kontrolnumero de la Kongresa Biblioteko de Usono

La **Kontrolnumero de la Kongresa Biblioteko** - angle *Library of Congress Control Number* (LCCN) - estas identiga kodo atribuata de la Kongresa Biblioteko en Usono. La kodo, origine mallongigata LCCN laŭ plena nomo „Library of Congress *Catalog* Card Number“, estas la datumbanka kodo de biblioteka ero en la usona nacia bibliografio inkluzive de la norma datumaro.

La sistemo uzatas ekde la jaro 1898. Ĝi sendependas de la libra enhavo kaj tial ne konfuziĝu kun la Klasifiko de la Kongresa Biblioteko, angle *Library of Congress Classification* (LCC).

En sia nuna formo, ekde la jaro 2001, la kodo konsistas el dulitera prefikso, nur uzata por certaj normaj datumoj, post tio kvarcifera indiko pri eldonjaro de la publikaĵo, kaj poste sescifera ordiga nombro. La lasta nombro por pli bona legeblo ofte estas dividita de la jarindiko per horizontala streketo.

Ankaŭ la *Library of Congress Name Authority File* (LCNAF), ekvivalento al la germanlingva Komuna Norma Datumaro (GND), uzas la strukturon de la Kontrolnumero de la Kongresa Biblioteko.

## Eksteraj ligiloj

* strukturo de la Kontrolnumero de la Kongresa Biblioteko angle
* retserĉo en la Kongresa Biblioteko angle